Foto:AP Photo / Rafiq Maqbool Hindiston shimolidagi Ximachal-Pradesh shtatida maktab avtobusi ishtirokida yuz bergan yo‘l-transport hodisasida kamida 26 bola halok bo‘ldi. Bu haqda NDTV telekanali xabar bermoqda. Telekanal ma’lumotlariga ko‘ra, avtobus chuqurligi 30 metrlik daraga tushib ketib, ag‘darilib ketgan. Yo‘l-transport hodisasi sabablari ma’lum qilinmagan. Voqea joyida qutqaruv xizmatlari ish olib bormoqda. Ma’lum qilinishicha, avtobusda xususiy maktabning 5- va boshlang‘ich sinflar o‘quvchilari bo‘lgan. India Today nashrining ma’lum qilishicha, avtobusda 40 ga yaqin bola bo‘lgan.